**SZolgáltaTÁSI SZERZŐDÉS**

(Szerződésszám a Szolgáltató részéről: ICCM 3330324/2017)

amely létrejött

egyrészről a

Név: **Budapest Főváros VII. kerület Erzsébetvárosi Polgármesteri Hivatal**

KEF azonosító: 14938

Székhely: 1073 Budapest, Erzsébet krt. 6.

Adószám: 15507008-2-42

Bankszámlaszám: 11784009-15735708

Képviselő neve: Dr. Gotthard Gábor jegyző

mint megrendelő(a továbbiakban: **Előfizető vagy Megrendelő**),

valamint a **Magyar Telekom Nyrt.** (KEF azonosító: 100054, Székhely: 1013 Budapest, Krisztina krt. 55., Adószám: 10773381-2-44, Képviseli: Lakatos András Gyulatanácsadó, Pintér János tanácsadó), mint Szolgáltató, (a továbbiakban: **Szolgáltató) között**

az alulírott helyen és napon az alábbi feltételekkel.

(Az Előfizető és a Szolgáltató együtt a továbbiakban: felek)

Jelen szerződés számlafizetőként (a továbbiakban: számlafizető) kiterjed:

Név: Erzsébetvárosi Bóbita Óvoda

Cím: 1072 Budapest, Akácfa u. 32.

Levelezési cím: 1072 Budapest, Akácfa u. 32.

Képviseli: Hári Zsuzsanna óvodavezető

Adószám: 16927849-2-42

Fizetési számlaszáma: 11784009-16927849

Név: Erzsébetvárosi Brunszvik Óvoda

Cím: 1074 Budapest, Rózsák tere 6-7.

Levelezési cím: 1074 Budapest, Rózsák tere 6-7.

Képviseli: Országhné Kun Julianna óvodavezető

Adószám: 16927791-2-42

Fizetési számlaszáma: 11784009-16927791

Név: Erzsébetvárosi Csicsergő Óvoda

Cím: 1073 Budapest, Dob u. 102.

Levelezési cím: 1077 Budapest, Rózsa u. 32.

Képviseli: Zselinszky Tibor Lászlóné óvodavezető

Adószám: 16927856-2-42

Fizetési számlaszáma: 11784009-16927856

Név: Erzsébetvárosi Dob Óvoda

Cím: 1077 Budapest, Dob u. 95.

Levelezési cím: 1077 Budapest, Dob u. 95.

Képviseli: Patai Edit óvodavezető

Adószám: 16927863-2-42

Fizetési számlaszáma: 11784009-16927863

Név: Erzsébetvárosi Kópévár Óvoda

Cím: 1078 Budapest, Murányi u. 27.

Levelezési cím: 1078 Budapest, Murányi u. 27.

Képviseli: Tarr Erzsébet óvodavezető

Adószám: 16927887-2-42

Fizetési számlaszáma: 11784009-16927887

Név: Erzsébetvárosi Magonc Óvoda

Cím: 1071 Budapest, Városligeti fasor 39-41.

Levelezési cím: 1071 Budapest, Városligeti fasor 39-41.

Képviseli: Szegediné Pusztai Ildikó óvodavezető

Adószám: 16927818-2-42

Fizetési számlaszáma: 11784009-16927818

Név: Erzsébetvárosi Nefelejcs Óvoda

Cím: 1078 Budapest, Nefelejcs u. 62.

Levelezési cím: 1078 Budapest, Nefelejcs u. 62.

Képviseli: Poszukné Nádhera Judit óvodavezető

Adószám: 16927870-2-42

Fizetési számlaszáma: 11784009-16927870

1. **PREAMBULUM**
   1. Felek megállapítják, hogy a Közbeszerzési és Ellátási Főigazgatóság (továbbiakban: Beszerző) által TED 2016/S 122-218457; KÉ-7094/2016. szám alatt *„Mobil távközlési szolgáltatások beszerzése 2016”* tárgyban lebonyolított keretmegállapodásos eljárás eredményeképpen 2017. február 06. napján keretmegállapodás (KM száma: KM01KGSM16) jött létre (továbbiakban: keretmegállapodás) Beszerző és Szolgáltató között. A megkötött keretmegállapodás alapján a Előfizető, a keretmegállapodásos eljárás 2. részeként a 168/2004. (V. 25.) sz. a központosított közbeszerzési rendszerről szóló kormányrendelet (továbbiakban: Kr.) 28. §-a szerinti eljárást bonyolított le. Ennek eredményeképpen Szolgáltató elnyerte a keretmegállapodás szerinti szolgáltatás nyújtásának lehetőségét.

1.2. Az Előfizető kijelenti, hogy a Beszerző által közzétett és folyamatosan nyilvántartott Megrendelői listában (Intézmény lista) szerepel. Kijelenti továbbá, hogy a jelen Szolgáltatási szerződés – illetve a keretmegállapodás – szerinti szolgáltatások megrendelésére, igénybevételére jogosult.

1.3. Szolgáltató szolgáltatást az Előfizető részére csak a keretmegállapodásos eljárás 2. részében a Megrendelő által bejelentett igény alapján a központosított közbeszerzési portálon (www.kozbeszerzes.gov.hu) feladott megrendelések alapján végezhet. Ezen szerződésekkel kapcsolatos teljesítési adatokat a keretmegállapodás szerint kell a Szolgáltatónak - a jelen szerződés mellékleteit képező adatlapok felhasználásával - határidőben lejelentenie Beszerző részére.

1. **A SZERZŐDÉS TÁRGYA**
   1. A jelen szerződés 1. számú mellékletben meghatározott szolgáltatás nyújtása Előfizető részére. ***(1. sz. melléklet: Szolgáltatások bemutatása és díjai)***
2. **ÁRAK**
   1. A Szolgáltató a jelen szerződés alapján nyújtott szolgáltatásokat az 1. számú mellékletben meghatározott szerződéses árakon teljesíti, amely szerződéses árak a keretmegállapodás feltételei szerint kerülnek megállapításra.
3. **SZOLGÁLTATÁS HATÁLYA, TELJESÍTÉSE**
   1. A Szolgáltató a távközlési szolgáltatást a Keretmegállapodás, a Megrendelő által leadott megrendelés és szolgáltatási szerződésjelen Szolgáltatási Szerződés alapján nyújtja.
   2. Előfizető tudomásul veszi, hogy a szolgáltatási szerződés létrejötte és az abban foglaltak elfogadása a jelen szerződés érvényességének feltétele azzal, hogy a szolgáltatási szerződésnek a keretmegállapodással illetve a jelen szolgáltatási szerződéssel ellentétes rendelkezései érvénytelennek minősülnek és az Előfizetőt nem kötelezik.
   3. Jelen Szolgáltatási szerződést a Felek aláírás napjától **2019. december 31-ig** tartó időtartamra kötik. (A szerződés időtartama legfeljebb a keretmegállapodás aláírásától számított 39 hónapig, azaz 2020. május 06-ig terjedő időtartam lehet.)
   4. A szolgáltatás nyújtása akkor tekinthető szerződésszerűnek, ha az Előfizető által a jelen szerződés alapján megrendelt szolgáltatást a Szolgáltató a keretmegállapodás 1. számú mellékletében meghatározott feltételek szerint nyújtja.
4. **SZÁMLÁZÁS, FIZETÉSI FELTÉTELEK**
   1. A szolgáltatások ellenértékének Intézmény által történő kiegyenlítése a Kbt. 135. § (1), (3), (5)-(6) bekezdéseiben, valamint a Ptk 6:130. § (1)-(2) bekezdéseiben meghatározott szabályok szerint történik. A fizetési határidő nem haladhatja meg a számla Intézmény általi igazolt kézhezvételét követő 30 napot. Beszerző tudomásul veszi, hogy Szolgáltató minősített zárt számlázási rendszert alkalmaz, amely a számla kiállításától számítottan kezeli a fizetési határidőt, azonban ebben az esetben is köteles biztosítani az Intézmény részére azt, hogy a számla kézhezvételétől számított 30 nap álljon rendelkezésre az ellenszolgáltatás teljesítésére. A Szolgáltató köteles a számlát a teljesítés elismerésétől számított 15 napon belül kiállítani, majd az Intézmény részére eljuttatni. Szerződő felek a folyamatos teljesítést igazoltnak tekintik a Szolgáltató zárt számlázási rendszere okán, amennyiben ezt az elektronikus hírközlési szabályok szerint illetékességgel rendelkező miniszter által kijelölt tanúsító szervezet tanúsítja. Szolgáltató kijelenti, hogy érvényes tanúsítvánnyal rendelkezik (2. sz. melléklet tartalmazza ennek másolatát) és vállalja, hogy a tanúsítvány változását a Beszerzőnek előzetesen írásban bejelenti. A jelen pontban meghatározott teljesítésigazolás nem korlátozza az Intézményt abban, hogy a számlában foglalt adatokkal szemben bizonyítással éljen, számlareklamációt nyújtson be és ebből eredő fizetési igényt vagy jogkövetkezményt érvényesítsen. A számlához a Kbt. 135. §-ában meghatározott iratokat mellékelni kell.

A számlán csak a jelen keretmegállapodás hatálya alá tartozó szolgáltatások (1. számú melléklet) szerepelhetnek.

* 1. A Szolgáltató a keretmegállapodás 3. számú mellékleteszerint lebonyolított eljárás alapján megvalósuló beszerzés során a megrendelésből eredő követelését nem engedményezheti harmadik személyre.
  2. Késedelmes fizetés esetén az Előfizető a Szolgáltató ÁSZF-ében meghatározott mértékű késedelmi kamatot fizet a Szolgáltatónak.
  3. Előfizető kötelező feltételként előírja a Kbt. 136. § (1) bekezdésében foglaltakat.

5.5. A Szolgáltató a Szerződés alapján nyújtott Szolgáltatásokról havonta, ügyfélszámonként legalább egy darab - illetve az adott műszaki feltételek által megengedett legkevesebb számú – csoportos számlát állít ki az Előfizető részére, mely(ek)en az adott ügyfélszám(ok) alatt az ahhoz/azokhoz tartozó összes előfizetés havidíjának, valamint forgalmának összesített kiszámlázása megtörténik. A hívásdíjak a hívás megkezdésekor érvényes napszak szerint kerülnek kiszámlázásra, függetlenül attól, hogy a hívás egyik napszakból átnyúlik a másikba. Az egy órát meghaladó hívások, részhívások formájában is kiszámlázásra kerülhetnek, az aktuális részhívás megkezdésekor érvényes percdíjjal.

A szerződő felek után számlafizetőként feltüntetésre kerültek az óvodák adatai is, melyre tekintettel az óvodák tekintetében kiállítandó számlák címzettjei az óvodák.

A Megrendelő és a Számlafizetők felhasználható keretösszegeit a szolgáltatási szerződés 1. számú melléklete tartalmazza.

5.6. A számlán szereplő összegek a kerekítés szabályainak megfelelően kerülnek kiszámlázásra, a számla végösszege és a távközlési szolgáltatásokra alkalmazott ÁFA forintra kerekítve kerül kiszámlázásra.

5.7. A Felek megállapodnak, hogy minden vitás esetben a Szolgáltató által készített forgalmi kimutatás adatai az irányadóak. A Szolgáltató számlázási rendszere zárt és hiteles, melyet az erre akkreditált szervezet által kiállított és rendszeresen felülvizsgált tanúsítvány igazol.

1. **SZERZŐDÉSSZERŰ TELJESÍTÉS, KÖTBÉR, KÁRTÉRÍTÉS**

6.1. A Szolgáltatónak a szolgáltatást a szerződésben rögzített feltételek szerint kell nyújtania és a Megrendelőnek igénybe vennie. A Megrendelő a szolgáltatást rendeltetésszerűen a jogszabályok által előírt módon és célokra köteles használni. A szerződés teljesítése során Szolgáltató haladéktalanul írásban köteles jelezni a teljesítés akadályát, annak várható megszűnését és az akadály elhárítására tett intézkedéseit.

6.2. A Szolgáltató szerződésben foglalt kötelezettségeinek nem szerződésszerű teljesítése esetén (kivéve: vis maior esetét) köteles kötbér fizetését vállalni.

6.3. Szolgáltató késedelmi, hibás teljesítési és meghiúsulási kötbér fizetését vállalja arra az esetre, ha a késedelem, a hibás teljesítés vagy meghiúsulás a Szolgáltatónak felróható okból vagy súlyosan gondatlan magatartására visszavezethetően következik be.

A kötbér alapja a nem teljesített vagy késedelmesen vagy hibásan teljesített szolgáltatás nettó díja.

**6.3.1. Késedelmi kötbér:**

**a.) késedelmesen aktivált szolgáltatás**

A szolgáltatási szerződés (egyedi előfizetői szerződést tartalmazó melléklet) alapján Szolgáltató legfeljebb a szolgáltatási szerződés (egyedi előfizetői szerződést tartalmazó melléklet) megkötésétől számított 15 napon belül, vagy az előfizető által a szolgáltatási szerződésben megjelölt későbbi időpontban, de legfeljebb a szolgáltatási szerződés (egyedi előfizetői szerződést tartalmazó melléklet) megkötésétől számított 3 hónapon belül köteles a szolgáltatás nyújtását megkezdeni, amennyiben Előfizető a 2/2012. (I.24.) NMHH rendeletben a számhordozás vonatkozásában előírt feltételeknek eleget tett.

A határidő elmulasztása esetén a Szolgáltató kötbért köteles fizetni, melynek összege a szolgáltatási szerződés alapján az adott előfizetői szolgáltatással (tarifacsomaggal) kapcsolatban fizetendő havi előfizetési díj egy harmincad részének nyolcszorosa.

**b.) késedelmes átírás**

Szolgáltató a szolgáltatási szerződés átírását a Szolgáltató által az Általános Szerződési Feltételekben meghatározott alaki és tartalmi követelményeknek megfelelő átírási kérelem beérkezésétől számított legkésőbb 15 napon belül köteles végrehajtani.

Amennyiben a Szolgáltató az átírást az általános szerződési feltételeiben vállalt határidőn belül nem teljesíti, kötbért köteles fizetni, melynek összege minden késedelmes nap után az átírás Általános Szerződési Feltételeiben foglalt díjának egytizede.

**c.) a korlátozás késedelmes feloldása**

Ha az Előfizető az Eht. 137. § (1) bekezdés, vagy a 2/2015. (III.30.) NMHH rendelet 19. § (3) bekezdése szerinti korlátozás okát megszünteti és erről a Szolgáltató hitelt érdemlő módon tudomást szerez, a szolgáltató köteles az előfizető kérésétől számított 72 órán belül a korlátozást megszüntetni.

A korlátozás megszüntetésének késedelmes teljesítése esetén a Szolgáltató minden megkezdett késedelmes nap után kötbért köteles fizetni. A kötbér mértéke minden megkezdett késedelmes nap után a visszakapcsolási díj egyharmada.

**6.3.2. Hibás teljesítési kötbér:**

A Szolgáltató köteles a hibabejelentéseket 48 órán belül kivizsgálni és az elvégzett vizsgálat alapján az Előfizetőt értesíteni arról, hogy

a) további helyszíni, az előfizetői hozzáférési ponton vagy azt is érintően lefolytatandó vizsgálat szükséges, annak időpontjának megjelölésével (év, hónap, nap, 4 órás időszak megadásával, amely 8 és 20 óra közé eshet), vagy

b) a hiba a vizsgálat alatt nem volt észlelhető, vagy a hiba nem a szolgáltató érdekkörébe tartozó okból merült fel.

A Szolgáltató kötbér fizetésére köteles

a) a 48 órán belüli értesítési határidő eredménytelen elteltétől minden késedelmes nap után az értesítés megtörténtéig,

b) a hiba kijavítására nyitva álló határidő eredménytelen elteltétől a hiba elhárításáig terjedő időszakra.

A kötbér mértéke a vetítési alap

a) kétszerese a fenti a) pontja szerinti esetben,

b) négyszerese a fenti b) pontja szerinti esetben, ha a hiba következtében az előfizető az előfizetői szolgáltatást a szolgáltató által vállalt minőséghez képest alacsonyabb minőségben képes csak igénybe venni,

c) nyolcszorosa a fenti b) pontja szerinti esetben, ha a hiba következtében az előfizetői szolgáltatást nem lehet igénybe venni.

A kötbér meghatározásához szükséges vetítési alap

a) a hiba bejelentését megelőző hat hónapra az előfizető által az adott szolgáltatási szerződés alapján a hibabejelentéssel érintett előfizetői szolgáltatással kapcsolatban kifizetett (előre fizetett díjú szolgáltatás esetén felhasznált) díj átlaga alapján egy napra vetített összeg,

b) hat hónapnál rövidebb időtartamú előfizetői jogviszony esetén annak teljes időtartama alatt, az adott szolgáltatási szerződés alapján a hibabejelentéssel érintett előfizetői szolgáltatással kapcsolatban kifizetett (előre fizetett díjú szolgáltatás esetén felhasznált) díj átlaga alapján egy napra vetített összeg,

c) ha a hiba bejelentését megelőzően az előfizető az adott szolgáltatási szerződés alapján a hibabejelentéssel érintett előfizetői szolgáltatással kapcsolatban díjat még nem fizetett, akkor a havi előfizetési díj alapján egy napra vetített összeg.

**6.3.3. Meghiúsulási kötbér:**

**a.) számhordozás esetén**

*A Szolgáltatót az alábbiakban megállapított kötbér attól függően terheli, hogy átvevő vagy átadó szolgáltatónak minősül.*

Számhordozás esetén, az átvevő szolgáltató köteles

a) a munkanapokon 16 óráig bejelentett számhordozási előfizetői igényről az átadó szolgáltatót adott munkanap 20 óra 00 percig értesíteni,

b) az a) pont szerinti értesítést követő munkanapon a számhordozást a központi referencia adatbázisnak (továbbiakban: KRA) a 2/2012. (I.24.) NMHH rendelet 13. § (1) bekezdés szerinti határidővel a következő munkanap számátadási időablakára bejelenteni, kivéve a 2/2012. (I.24.) NMHH rendelet 7. § (3) bekezdésben foglalt eseteket.

A 2/2012. (I.24.) NMHH rendelet 7. § (1) bekezdés a) és b) pontjában foglalt kötelezettségek elmulasztása esetén az átvevő szolgáltató számhordozási megállapodásonként és mulasztásonként 5000 forint kötbért köteles fizetni az előfizetőnek.

Amennyiben

a) az előfizető nem a legkorábbi számátadási időablak alkalmazását kéri, vagy

b) a számhordozáshoz az előfizetői hurok átengedése vagy előfizető hozzáférési pont kiépítése szükséges, vagy

c) a 2/2012. (I.24.) NMHH rendelet 3. § (8) bekezdés szerinti egyeztetés során nem a legkorábbi számátadási időablakot választották,

az átvevő szolgáltató köteles a 2/2012. (I.24.) NMHH rendelet 13. § (1) bekezdés szerint, legkésőbb a számhordozási megállapodásban rögzített számátadási időablakot megelőző nap 12 óra 00 percig a KRA-nak a számhordozást bejelenteni. E kötelezettség elmulasztása esetén az átvevő szolgáltató számhordozási megállapodásonként és mulasztásonként 5000 forint kötbért köteles fizetni az előfizetőnek.

Az átadó szolgáltató

a) a számhordozás elfogadásáról vagy elutasításról és annak indokáról, legkésőbb az átvevő szolgáltató általi értesítést követő munkanap 20 óra 00 percig értesíti az átvevő szolgáltatót, valamint

b) a KRA-ban a tranzakció zárásig a 2/2012. (I.24.) NMHH rendelet 13. § (2) bekezdés szerint jóváhagyja vagy elutasítja a számhordozást.

A számhordozás kizárólag a 2/2012. (I.24.) NMHH rendelet 5. § (6) bekezdésében meghatározott okból utasítható el. Amennyiben az átadó szolgáltató a számhordozási igényt

a) indoklás nélkül,

b) a 2/2012. (I.24.) NMHH rendelet 5. § (1) bekezdésnek megfelelő azonosítás ellenére,

c) nem a 2/2012. (I.24.) NMHH rendelet 5. § (6) bekezdés b) pontja szerint lejárt és értesített tartozás miatt,

d) nem a2/2012. (I.24.) NMHH rendelet 3. § (8) bekezdés szerinti, indokolt esetben igényelt egyeztetés miatt, vagy

e) a 2/2012. (I.24.) NMHH rendelet 7. § (4) bekezdés a) pontja szerinti elfogadást követően a KRA-ban utasítja el,

számhordozási megállapodásonként és jogellenes elutasításonként 5000 forint kötbért köteles fizetni az előfizetőnek.

6.4. Előfizető a jelen Szerződés hatálya alatt általa igénybevett szolgáltatásokat kizárólag saját mobil távközlési igényeinek kiszolgálására jogosult felhasználni. Előfizető nem jogosult magát mobil rádiótelefon szolgáltatóként feltüntetni, a Szolgáltató szolgáltatását hálózati szolgáltatás céljára használni, azt másnak továbbadni, továbbértékesíteni, illetve átengedni, valamint a továbbadott szolgáltatás fejében bármilyen címen díjat szedni vagy a szolgáltatást törvénybe ütköző módon vagy célokra használni. Előfizető tudomásul veszi, hogy ezen kötelezettség teljesítését a Szolgáltató jogosult bármikor ellenőrizni Előfizetőnél, aki pedig köteles az ellenőrzéshez megfelelő információt szolgáltatni. Előfizető nem akadályozhatja, vagy veszélyeztetheti a Szolgáltató hálózatának rendeltetésszerű működését. Előfizető lehetővé kell tegye a Szolgáltató számára, hogy a bejelentett vagy a Szolgáltató által felderített hiba kivizsgálásához és elhárításához szükséges helyszíni ellenőrzéseket elvégezze. Amennyiben a Szolgáltató a körülmények alapján valószínűsíti, hogy az Előfizető a feljogosított használókon kívül bármely más személyeknek a szolgáltató hozzájárulása nélkül ad át használatra a Szerződés alapján igénybe vett bármely szolgáltatást, az Előfizető súlyos szerződésszegést követ el, amely a jelen Szerződés, Szolgáltató általi azonnali hatályú, rendkívüli felmondására ad lehetőséget. A szokásos használattól eltérő felhasználás esetén szerződő felek kötelesek egymással egyeztetetést folytatni. Amennyiben az Intézmény az eltérő felhasználásra megfelelő indokolást nem tud adni, a Szolgáltató az ÁSZF-ében szereplő szankciókkal élhet.

6.5. A felek a jelen szerződés szerinti bármely igényének érvényesítése önmagában nem jelenti az adott fél egyéb szerződéses igényének elvesztését.

6.6. Bármely nem szerződésszerű teljesítés jogi fenntartás nélküli elfogadása a felek részéről nem értelmezhető joglemondásként azon igényről vagy igényekről, amelyek a felet a szerződésszegés következményeként megilletik.

6.7. A felek általi kötbérigény, késedelmi kamat, egyéb kártérítés érvényesítésének előfeltétele, hogy a késedelem, illetve az adott igény érvényesítését megalapozó esemény bekövetkeztét, a kötbér alapját meghatározó szolgáltatásokat, (kár)eseményeket és a kötbéralapot (a kár összegét) - a késedelem (a kár bekövetkezése) körülményeinek feltüntetésével – az igénylő fél haladéktalanul írásban közölje a másik féllel.

1. **VIS MAIOR**

7.1. A Szolgáltató nem sújtható kártérítéssel vagy a szerződés nem teljesített részétől való elállással, illetve kötbérrel, ha a késedelmes teljesítés vagy meghiúsulás vis maior eredménye. Az Előfizető nem sújtható kötbérrel, ha a késedelmes teljesítés vis maior eredménye. Vis maior bekövetkezése esetén a Felek a felmerült kárukat saját maguk viselik. Előfizető szolgáltatási díjat kizárólag a vis maiort előidéző ok bekövetkeztéig köteles fizetni Szolgáltató részére, Szolgáltató eddig az időpontig köteles a szerződés szerinti kötelezettségeit teljesíteni.

7.2. A jelen pont értelmezése szempontjából a “vis maior” olyan rendkívüli esetekre vonatkozik, melyek a Szolgáltató érdekkörén kívüli, elháríthatatlan okok következményei, és amely neki nem felróható. Ilyen esetek lehetnek: pl. sztrájk, háború vagy forradalom, tűzeset, árvíz, járvány, karantén korlátozások és szállítási embargó, stb. A vis maiornak közvetlen összefüggésben kell lennie a bekövetkezett szerződésszegéssel.

7.3. Vis maiorra a Szolgáltató csak akkor hivatkozhat, ha ajánlott levélben az esemény bekövetkeztét követően haladéktalanul értesíti a Megrendelőt a vis maior tényéről, okáról és valószínű időtartamáról, amennyiben az előtte ismert. A Szolgáltatónak lehetőségeihez képest meg kell keresnie minden ésszerű alternatív módot a teljesítésre, melyet a vis maior esete nem gátol, kivéve, ha az Előfizetővel ettől eltérő feltételekben állapodott meg.

7.4. A szerződésben foglalt határidők a vis maior időtartamával meghosszabbodnak. Amennyiben a vis maior időtartama meghaladja a 30 napot, az Előfizetőnek jogában áll - hátrányos jogi következmények nélkül - a szerződés nem teljesített részétől elállni oly módon, hogy a Szolgáltatóhoz erről a Szolgáltató általi átvételt igazolható módon értesítést küld. Amennyiben a Szolgáltató a jelen pontban foglalt határidőn belül a teljesítést már megkezdte, a teljesítés elfogadását az Előfizetőő a jelen pontban foglaltak alapján nem tagadhatja meg.

1. **VITÁS KÉRDÉSEK RENDEZÉSE**

8.1. Minden, a jelen szerződés megkötése után felmerülő, a szerződés alapján feladott megrendelés teljesítését akadályozó körülményről felek kölcsönösen kötelesek egymást tájékoztatni.

8.2. A Szolgáltatónak és az Előfizetőnek meg kell tennie mindent annak érdekében, hogy közvetlen tárgyalások útján rendezzenek minden olyan vitás kérdést, nézeteltérést, mely közöttük a szerződéssel kapcsolatban merül fel. A vitás kérdések peren kívüli rendezése érdekében – amennyiben azt bármelyik fél kezdeményezi – a felek kötelesek mindkettőjük által előzetesen elfogadott szakértő(k) közreműködését igénybe venni.

8.3. Ha az érintett felek a vitát közvetlen tárgyalások útján – az első egyeztetést követő 30 napon belül – nem tudják rendezni, jogvitájuk elbírálására a polgári perrendtartás szerint illetékességgel és hatáskörrel rendelkező bírósághoz fordulnak.

1. **AZ INFORMÁCIÓK FELHASZNÁLÁSA, ELLENŐRZÉS**

9.1. A Szolgáltató és az Előfizető a másik fél előzetes írásos hozzájárulása nélkül az eljárás folyamán tudomására jutott valamennyi információt – függetlenül annak megjelenési formájától - kizárólag a jelen szerződés teljesítésére használhatja fel.

9.2. Felek kijelentik, hogy a szerződés kapcsán tudomásukra jutott állami, szolgálati, üzleti titkot megőrzik, azokkal kapcsolatban a vonatkozó jogszabályok szerint járnak el.

9.3. Előfizető hozzájárulását adja ahhoz, hogy a Szolgáltató a Beszerző részére a Keretmegállapodás szerinti adatszolgáltatási kötelezettségének eleget tegyen.

1. **A SZERZŐDÉS MÓDOSÍTÁSA**

10.1. A szerződés mindennemű módosítása és kiegészítése írásos formában a felek egyetértésével lehetséges a Kbt. 141. § előírásainak alkalmazásával.

10.2. Jelen szerződés a hatályos magyar jogszabályokban (különösen: Kbt., 168/2004. Korm. rendelet, Ptk., az elektronikus hírközlésről szóló 2003. évi C. törvény) és keretmegállapodásban meghatározottakkal ellentétes rendelkezéseket nem tartalmazhat. A jogszabályellenes vagy keretmegállapodás-ellenes rendelkezések a részleges érvénytelenség jogkövetkezményét eredményezik.

1. **A SZERZŐDÉS MEGSZŰNÉSE**

11.1. Felek a másik fél ismételt vagy súlyos szerződésszegése esetén a jelen szerződést a másik félhez intézett egyoldalú, írásbeli nyilatkozattal, azonnali hatállyal felmondhatják.

11.2. A jelen szerződést a felek közös megegyezéssel bármikor megszüntethetik.

11.3. A jelen szerződés megszűnik, ha a Koncessziós Szerződést a Magyar Állam vagy a Szolgáltató felmondja, illetve azt úgy módosítják, amely a jelen szerződés teljesítését és így a Szolgáltatás nyújtását a Szolgáltató számára nem teszi lehetővé.

11.4. Ha jogszabályváltozás, továbbá a szolgáltató Általános Szerződési Feltételeiben meghatározottak alapján illetve a szolgáltatás megszüntetése miatt jelen szerződés felmondása szükséges, jelen szerződés, mint Szolgáltatási Szerződés Szolgáltató általi felmondásának határideje – amennyiben jogszabály vagy érvényes Általános Szerződési Feltételek ettől eltérően nem rendelkezik – nem lehet kevesebb, mint 30 nap. A szolgáltatási szerződés felmondási feltételeit az ÁSZF tartalmazza.

11.5. A jelen szerződés, mint Szolgáltatási Szerződés megszűnésekor a Szolgáltató az utolsó tárgyidőszakra vonatkozó számlát, valamint a Szolgáltatás alapján járó esedékes, de még ki nem egyenlített tartozásról szóló számlát küld az Előfizető részére. Az Előfizető köteles az ilyen módon kiállított számlá(ka)t az ott megjelölt határidőn belül kiegyenlíteni.

* 1. Jelen szerződés a keretmegállapodás megszüntetésével egyidejűleg – Előfizetőre nézve fizetési kötelezettséget vagy követelést tartalmazó jogkövetkezmény nélkül - megszűnik külön jognyilatkozat nélkül.

1. **ÉRTESÍTÉSEK**

12.1. Az egyik fél által a másik félnek küldendő értesítéseket az átvételt igazolható módon írásban, levélben, e-mailen vagy telefaxon kell megküldeni, és írásban vissza kell igazolni.

**A Szolgáltató részéről kapcsolattartó személyek:**

Név: Lakatos Gábor

Telefon: +36 30 930 6968

e-mail: [lakatos.gabor@t-systems.hu](mailto:lakatos.gabor@t-systems.hu)

**Az Előfizető részéről kapcsolattartó személyek:**

Név: Nagy Andrea

Telefon: +36 30 383 8521

Fax:

e-mail: [Nagy.Andrea2@erzsebetvaros.hu](mailto:Nagy.Andrea2@erzsebetvaros.hu)

**A Számlafizetők részéről kapcsolattartó személyek:**

Név: Tóth Józsefné

Telefon: + 36 30 637 3402

Fax:

e-mail: [toth.jozsefne@erzsebetvaros.hu](mailto:toth.jozsefne@erzsebetvaros.hu)

12.2. Az értesítésben foglaltak akkor lépnek hatályba, amikor azt kikézbesítették.

Az Előfizető tudomásul veszi, hogy a Szolgáltató a keretmegállapodásban meghatározott tartalmú és formájú adatközlést köteles teljesíteni Beszerző részére.

1. **VEGYES ÉS ZÁRÓ RENDELKEZÉSEK**

13.1. A szerződés elválaszthatatlan részét képezik a szerződés mellékletei, melyek az alábbiak:

1. számú melléklet: Szolgáltatások bemutatása és díjai (Keretmegállapodás 2. sz. melléklete szerint)

2. számú melléklet: ÁSZF (Keretmegállapodás 2. sz. melléklete szerint)

3. számú melléklet: Egyedi előfizetői szerződés

4. számú melléklet: A Megrendelő és a Számlafizetők felhasználható keretösszegei

13.2. A szerződés értelmezésére és jelen szerződésben nem szabályozott rendelkezésekre vonatkozóan a Magyar Köztársaság hatályos jogszabályai, a keretmegállapodás, valamint a Szolgáltató vonatkozó üzletszabályzatai az irányadóak. Felek kijelentik, hogy a keretmegállapodás szövegezése – a hatályos jogszabályi előírások mellett – elsődlegesen érvényesül és az abban meghatározottak betartása kötelező.

* 1. Amennyiben a jelen szerződésben, annak mellékleteiben, valamint a Szolgáltató ÁSZF-ben foglalt valamely rendelkezés a keretmegállapodásban foglaltakkal ellentétes, abban az esetben a keretmegállapodásban foglaltak az irányadóak, amennyiben az a hatályos jogszabályokat nem sérti. A Szolgáltató ÁSZF-e elérhető:

[www.telekom.hu/rolunk/szolgaltatasok/aszf/uzleti](http://www.telekom.hu/rolunk/szolgaltatasok/aszf/uzleti)

13.4. Az Előfizető a jelen szerződés aláírásával egyidejűleg kijelenti, hogy a Szolgáltató ÁSZF foglaltakat ismeri és magára nézve kötelezőnek tekinti.

13.5. A szerződést a felek áttanulmányozás után, mint szándékukkal és ügyleti akaratukkal mindenben megegyezőt hat eredeti példányban jóváhagyólag írják alá.

2017. ………. 2017. ……….

|  |  |
| --- | --- |
|  |  |
| **………………………**  **Budapest Főváros VII. kerület**  **Erzsébetvárosi Polgármesteri Hivatal**  Képviseli:Dr. Gotthard Gábor jegyző  Előfizető | **………………………**  **Magyar Telekom Nyrt.**  Képviseli: Lakatos András Gyula tanácsadó, Pintér János tanácsadó  Szolgáltató |

Előfizető részéről pénzügyi ellenjegyzés:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fitosné Z. Zsuzsanna

irodavezető

|  |  |  |
| --- | --- | --- |
| Erzsébetvárosi Bóbita Óvoda  Számlafizető |  | Erzsébetvárosi Brunszvik Óvoda  Számlafizető |

|  |  |  |
| --- | --- | --- |
| Erzsébetvárosi Csicsergő Óvoda  Számlafizető |  | Erzsébetvárosi Dob Óvoda  Számlafizető |

|  |  |  |
| --- | --- | --- |
| Erzsébetvárosi Kópévár Óvoda  Számlafizető |  | Erzsébetvárosi Magonc Óvoda  Számlafizető |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Erzsébetvárosi Nefelejcs Óvoda Budapest Főváros VII. kerület

Számlafizető Erzsébetvárosi Polgármesteri Hivatal

Dr. Gotthard Gábor jegyző

Számlafizetők részéről kötelezettségvállaló

Számlafizetők részéről pénzügyi ellenjegyzés:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fitosné Z. Zsuzsanna

irodavezető

4.számú melléklet

A Megrendelő és a Számlafizetők felhasználható keretösszegei

adatok Ft-ban

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Megnevezés** | **2017. évi keretösszegek**  **(6 hó)** | | | **2018. évi keretösszegek (12 hó)** | | | **2019. évi keretösszegek (12 hó)** | | | **Keretösszegek mindösszesen** | | |
|  | **Nettó** | **Áfa** | **Bruttó** | **Nettó** | **Áfa** | **Bruttó** | **Nettó** | **Áfa** | **Bruttó** | **Nettó** | **Áfa** | **Bruttó** |
| **Polgármesteri Hivatal** | 6 142 000 | 1 658 340 | 7 800 340 | 12 284 000 | 3 316 680 | 15 600 680 | 12 284 000 | 3 316 680 | 15 600 680 | 30 710 000 | 8 291 700 | 39 001 700 |
| Erzsébetvárosi Bóbita Óvoda | 22 500 | 6 075 | 28 575 | 45 000 | 12 150 | 57 150 | 45 000 | 12 150 | 57 150 | 112 500 | 30 375 | 142 875 |
| Erzsébetvárosi Brunszvik Teréz Óvoda | 21 000 | 5 670 | 26 670 | 42 000 | 11 340 | 53 340 | 42 000 | 11 340 | 53 340 | 105 000 | 28 350 | 133 350 |
| Erzsébetvárosi Csicsergő Óvoda | 42 000 | 11 340 | 53 340 | 84 000 | 22 680 | 106 680 | 84 000 | 22 680 | 106 680 | 210 000 | 56 700 | 266 700 |
| Erzsébetvárosi Dob Óvoda | 19 000 | 5 130 | 24 130 | 38 000 | 10 260 | 48 260 | 38 000 | 10 260 | 48 260 | 95 000 | 25 650 | 120 650 |
| Erzsébetvárosi Kópévár Óvoda | 23 500 | 6 345 | 29 845 | 47 000 | 12 690 | 59 690 | 47 000 | 12 690 | 59 690 | 117 500 | 31 725 | 149 225 |
| Erzsébetvárosi Magonc Óvoda | 22 500 | 6 075 | 28 575 | 45 000 | 12 150 | 57 150 | 45 000 | 12 150 | 57 150 | 112 500 | 30 375 | 142 875 |
| Erzsébetvárosi Nefelejcs Óvoda | 24 500 | 6 615 | 31 115 | 49 000 | 13 230 | 62 230 | 49 000 | 13 230 | 62 230 | 122 500 | 33 075 | 155 575 |
| **Számlafizetők összesen** | 175 000 | 47 250 | 222 250 | 350 000 | 94 500 | 444 500 | 350 000 | 94 500 | 444 500 | 875 000 | 236 250 | 1 111 250 |
| **Mindösszesen** | **6 317 000** | **1 705 590** | **8 022 590** | **12 634 000** | **3 411 180** | **16 045 180** | **12 634 000** | **3 411 180** | **16 045 180** | **31 585 000** | **8 527 950** | **40 112 950** |